तहसीन पूनावाला का नागरिकता संशोधन विधेयक पर Tweet, बोले- इसके खिलाफ जनआंदोलन...  
तहसीन पूनावाला ने नागरिकता संशोधन विधेयक पर किया ट्वीट
बिग बॉस एक्स कंटेस्टेंट बोले, हमें इसके खिलाफ आंदोलन करना चाहिए
तहसीन पूनावाला के ट्वीट ने बटोरी सुर्खियां
लोकसभा में नागरिकता संशोधन विधेयक (Citizenship Amendment Bill) के पास होने के बाद से ही इस पर चारों तरफ से रिएक्शन आने जारी हैं. सदन में इस बिल के पक्ष में 311, जबकि विरोध में 80 वोट पड़े. बिल को लेकर गृहमंत्री अमित शाह (Amit Shah) ने कहा था कि ये बिल लाखों- करोड़ों शरणार्थियों को यातनापूर्ण जीवन से मुक्ति दिलाने का जरिया बनने जा रहा है. इस बिल को लेकर आम जनता के साथ-साथ बॉलीवुड और टीवी कलाकारों ने भी अपनी राय पेश की है. इस बिल पर बिग बॉस के एक्स कंटेस्टेंट तहसीन पूनावाला (Tehseen Poonawalla) ने भी ट्वीट किया है, जो सोशल मीडिया पर जमकर सुर्खियां बटोर रहा है. 
We need a mass movement against the #CitizenshipAmendmentBill2019 . We should have done it during Demonization which was anti constitutional & caused us hardships . We did not do it then ..We are here ...We need to stand up against the #CitizenshipBill and FOR our economy

अपने ट्वीट में तहसीन पूनावाला (Tehseen Poonawalla) ने नागरिकता संशोधन विधेयक (CAB) के खिलाफ जन आंदोलन करने की आवश्यकता जाहिर की है. इसके साथ ही उन्होंने कहा कि हमें एक जनआंदोलन नोटबंदी के समय भी करना चाहिए था. सीएबी पर आए तहसीन पूनावाला के इस ट्वीट पर लोग खूब रिएक्शन दे रहे हैं. तहसीन पूनावाला ने अपने ट्वीट में लिखा, "हमें नागरिकता संशोधन बिल के खिलाफ जन आंदोलन करने की जरूरत है. हमें इसे नोटबंदी के समय करना चाहिए था, जो गैर संवैधानिक था और जिससे हम सभी को परेशानी भी हुई. हमने तब ऐसा नहीं किया. हम यहां हैं, हमें अपनी अर्थव्यवस्था के लिए नागरिकता संशोधन बिल के खिलाफ खड़ा होना चाहिए."
बता दें कि गृह मंत्री अमित शाह (Amit Shah) ने नागरिकता संशोधन विधेयक (Citizenship Amendment Bill) के बारे में कहा था कि यह बिल शरणार्थियों को नागरिकता देने का काम करेगा. उन्होंने कहा कि यह बिल किसी भी तरह से गैर संवैधानिक नहीं है न ही ये आर्टिकल-14 का उल्लंघन करता है. अमित शाह ने कहा कि इस देश का विभाजन धर्म के आधार पर न होता तो मुझे बिल लाने की जरूरत ही नहीं होती, सदन को ये स्वीकार करना होगा कि धर्म के आधार पर विभाजन हुआ है. जिस हिस्से में ज्यादा मुस्लिम रहते थे वो पाकिस्तान बना और दूसरा हिस्सा भारत बना. अब इस बिल को राज्यसभा में पेश किया जाएगा.